rlitschk/wikidir huggingface dataset:
Manuela Stellmach (* 22. Februar 1970 in Berlin) is en ehmalge düütsch Swemmsportlerin, de sowohl för de DDR as ok nah de Weddervereenigen för Düütschland antreeden is. De gröttsten Erfolge harr de Freestilspezialistin mit den Staffeln. So wurr se 1985 mit de DDR-Staffel över 4×100 Meter Freestil Europameesterin, 1986 Weltmeesterin över 4×100 Meter un 4×200 Meter Freestil un 1988 in Seoul tosommen mit Kristin Otto, Katrin Meißner un Daniela Hunger Olympiasiegerin mit de 4×100 Meter Freestilstaffel. Up de Eenzelstrecken stunn se meestens in' Schadden vun Heike Friedrich. De eenzig Eenzelerfolg weer de Titel över 200 m Freestil bi den Europameesterschapen 1989 in Bonn. Se kunn gemeensam mit de DDR-Freestilstaffel mehrfack de Weltrekord över 4×200 Meter Freestil verbetern. Manuela Stellmach weer en vun de wenig Swemmsportlerinnen ut de DDR, de ok noch nah de Wende wiederhen spoodriek weern. Se wunn mit düütsch Staffeln noch Titel bi Welt- un Europameesterschapen. 1994 hett se hör Loopbahn aflsooten. 1986 wurr se mit den Vaterländischen Verdienstorden in Sülver un 1988 in Gold uttekent. In' Toog vun den DDR-Dopingperzess, wo se vör dat Landgericht Berlin as Tüüg laden weer, wurr ünner annern bekannt, dat Volker Frischke, de in de 1980er Johren hör Trainer in' B-Natschonalkader vun
Pholcus (ooldgr. φολκός pholkós: „krummbeent“ latiensch maakt) is en Geslecht ut de Familie vun de Beverspinnen (Pholcidae). Dor höört 329 Aarden to (Stand: Juni 2016). Dat Geslecht Pholcus is sunnerlich tohuse in Gemarken mit en warmer Klima. Bannig veel Aarden gifft dat in China, in Zentral- un Süüdoostasien un in Lüttasien. Ok noch vorkamen doot se in Australien, Afrika un Amerika. In Düütschland leevt de Grote Beverspinne Se is up de ganze Welt tohuse. Wat roorer is Pholcus opilionides. Se leevt sunnerlich buten in de Holarktis. Bi düsse Spinnen hannelt sik dat um Kulturfolgers, de sik dat in minschliche Hüser goot gahn laat. De Spinnen vun düt Geslecht weert 4 bit hen to 15 mm groot. Dat Lief is so tohopenboot, as bi all Spinnen ut düsse Familie. Bestimmt weern könnt se binnen dat Geslecht vunwegen de Farv, de Grötte un de Teeknung vun dat Achterlief. De Deerter sünd mehrjöhrig un könnt bit hen to dree Johre oold weern. Spinnen ut dat Geslecht Pholcus maakt dat so, as annere Beverspinnen ok: Se boot Netten ohn Anfang un Enne. De Siede vun dat Nett hett keen Liem un kann unbannig wiet ut’nanner trocken weern, ohn dörtorieten. Se is sunnerlich anpasst an
Thallium is en cheemsch Element ut dat Periodensystem, woneem dat in de 3. Hööftgrupp oder in de 13. IUPAC-Grupp steiht, de ok as Borgrupp betekent warrt. Thallium hett dat Atomteken Tl un de Atomtall 81. Dat weeke, graue Metall is utermaten giftig un is liek dat Blie. De Naam Thallium kummt vun dat Ooltgreeksche θαλλός (thallós; „gröön Twieg“ vun wegen sien gröne Spektrallien bi 535 nm. Dat Element is 1861 in England vun Sir William Crookes spektroskoopsch in’n Bliekamermudd vun en Swevelsüürfabrik wegen sien tyypsche gröne Spektrallien opdeckt worrn. To de glieken Tiet hett de Franzoos Auguste Lamy dat Metall op elektrolytschen Weg dorstellt. Thallium is keen roor Element, liekers gifft dat blots wenige Mineralen mit en hogen Thalliumandeel. Ünner annerm sünd bekannt: de Crookesit (Sweden un Russland), de Lorandit (Allchar, Mazedonien; USA) un de Hutchinsonit. De gröttste Andeel finnt sik as Bielement in Toonmineralen, de Kalium bargt, Boddens un Graniten. De natürliche Andeel liggt twüschen 0,4 un 6,5 mg/kg.. De Mengde, de bi't Verhütten vun Kopper, Blie, Zink un annere sulfidische Ierzen anfallt, reckt ut, üm den Bruuk an Thallium to decken. Dat Isotop 205Tl is dat Endnuklid vun den radioaktiven verfall vun 209Bi mit en Halfweertstiet vun 1,9
De Grote Beverspinne oder (oostfr.) Grote Trillspinn (Pholcus phalangioides) is en Aart mank de Echten Weevspinnen. Se höört to de Familie vun de Beverspinnen (Pholcidae) mit to. De Naam „Beverspinne“ kummt dor vun her, datt düsse Spinnen in Gefohr bigaht, un „bevert“. Dat maakt se so, datt se anfangt, ehr Lief un ok dat Nett bannig gau hen un her swingen to laten. So is ehr Lief vor den Achtergrund nich mehr goot to sehn un to griepen. Wenn de Deerter oller weert oder länger mit Minschen to doon hefft, laat se dat Bevern mit’e Tied na. De Grote Beverspinne kummt ut de Subtropen. Vun dor hett se sik meist over de ganze Welt utbreedt. Bloß, wo ehr dat to koolt is, fehlt se. An un for sik is düsse Aart in Höhlen tohuse. Vundeswegen is se hüdigendags meist in all Hüser, sunnerlich in Kellers, to finnen. Vun de Arachnoloogsche Sellschop is de Grote Beverspinne to de Spinne vun dat Johr 2003 wählt wurrn. De Grote Beverspinne is faken in Kellers un ruhige Floren to sehn, wo se mit’n Buuk na boven in’t Nett sitt un luert, datt se Büte maken kann. Dat graubrune Lief hett de Form vun en
De Krüüzspinnen (Araneus) sünd en Geslecht ut de Familie vun de Echten Radnettspinnen. Dor höört en paar Hunnert Aarden to. Dor sünd se en vun de gröttsten Geslechter in düsse Familie mit. Krüüzspinnen gifft dat up de ganze Welt. In Middeleuropa sünd mehr as tein Aarden bekannt. Een vun jem is de bekannte Goornkrüüzspinne. Ehren Naam hefft de Krüüzspinnen vun dat Krüüz up dat Achterlief vun her. Bi de Goornkrüüzspinne besteiht dat ut fiev Plackens (veer lange un en Krink in’e Midden) un bi de Veerplackenkrüüzspinne ut veer Plackens. Bi de Plackens hannelt sik dat um Produkte ut den Stoffwessel, de unner den Chitinpanzer aflagert weert. Nich bi all Aarden ut dat Geslecht Araneus billt düsse Plackens worraftig en Krüüz, de meisten Aarden hefft dor en annere Teeknung uptowiesen. De Eekenblatt-Radspinne Aculepeira ceropegia, de in de Paläarktis tohuse is, un de Körbsspinne Araniella cucurbitina weert faken in öllere Literatur unner Araneus ceropegia un Araneus cucurbitina upföhrt un to de Krüüzspinnen torekent. Hüdigendags weert se dor avers nich mehr totellt. Sumpkrüüzspinne Araneus alsine – Walckenaer, 1802 Hoornkrüüzspinne Araneus angulatus – Clerck, 1757 Araneus circe – Audouin, 1826 Goornkrüüzspinne Araneus diadematus – Clerck, 1757 Kaventsmannkrüüzspinne Araneus grossus – C.L. Koch, 1844 Marmelsteen-Krüüzspinne
En Makel (latiensch: macula ‚Fleck‘) in de Bottervagelkunn (Lepidopterologie) is en Fleck up en Bottervagelflögel, de för de Bestimmung vun de Aart speziell bi Uulenfaltern bruukbar ween kenn. Je nah Laag up den Flögel ünnerscheed man: Ringmakel: En meest rund, gelegentlich ok längliche Makel in de Mittelzelle vun den Vörderflögel. Se kann to’n Vörderrand hen apen oder up en lütten Punkt minneseert ween. Nierenmakel: En meest längliche, faken nierenförmige Makel an dat Enn‘ vun de Mittelzelle vun den Vörderflögel. Se kann ähnlich farvt ween as de Ringmakel oder ok dat domineeren Teeknungselement ween. Zapfenmakel: En meest länglich Makel, de vun de binnere Dwarslien ut in dat Mittelfeld ragt. Se kann up en dunklen Punkt an hör Tipp minneseert ween oder dör en swaarten Streek mit de butere Dwarslien verbunnen ween. Perigrapha i-cinctum: De groot, hell, buten liggen, nierenförmige Fleck up de Vörderflögeln is de Nierenmakel. De helle Fleck in de Mittelzelle, de de Form vun en 8 wiest, is de Ringmakel. En Zapfenmakel fehlt disse Aart. Ulochlaena hirta: De geelbruun, nierenförmige Fleck is de Nierenmakel. De geelbruun, drüppelförmige Fleck is de Ringmakel. Da geelbruun, längliche Teeken ünnerhalv vun de Ringmakel is de Zapfenmakel. Bergsteppen-Erdeule (Euxoa recussa): De hellbruun, nierenförmige Fleck
Sir Richard Timothy Hunt (* 19. Februar 1943 in Neston) is en britisch Biochemiker. 2001 kreeg he tosommen mit Paul Maxime Nurse un Leland Harrison Hartwell den Nobelpries för Physiologie oder Medizin „för hör Opdecken wat de Kontrolle vun den Zellzyklus bedrapen deiht“. Bit Juni 2015 hett he bi dat London Research Institute vun de Cancer Research UK arbeit. Hunt wurr as Söhn vun Richard William Hunt, en Lektor för Paläografie, un Kit Hunt an‘ 19. Februar 1943 in Neston bi Liverpool boren. Sien Kindheit weer vun de Beleevnisse vun de Nahkriegstiet präägt. Knapp Nehrensmiddel, groot Köhlenlager as ok Hülpspakete ut Amerika hemm blieven Indrücke un en fröh pro-amerikaansch Instellung bi hüm achterlaaten. Tim Hunt kreeg all fröh Latienschünnericht to Huus, wurr denn up de Oxford High School för Deerns schickt, bevör he mit 8 Johren an de Dragon School wesseln dee. Sien Interesse an Biologie wurr dör den jungen düütschen Lehrer Gerd Sommerhoff waakt. As gooden Schöler hett he sück sülvst ok in Engelsch betekent, dorgegen weern sien Leistungen in Mathematik, Geschichte, Latiensch un Greeksch weniger good. Mit 14 Johren is he denn up dat Magdalen College in Oxford wesselt, in dat de natuurwetenschaplich Facken düütlich starker in’t Gewicht
De Echten Radnettspinnen (Araneidae) sünd en Spinnenfamilie mank de Echten Weevspinnen (Araneomorphae). Mit 167 Geslechter un 3.084 Aarden sünd se dor de drüddgröttste Familie mank de Weevspinnen (Araneae) mit (Stand: Oktober 2016). In Middeleuropa levt sunnerlich dat Geslecht vun de Krüüzspinnen (Araneus), wat mank de Echten Radnettspinnen de meisten Aarden hett. Echte Radnettspinnen hefft an de Spitzen vun de Loopbeen dree Klauen mit Bösten doran. Dor könnt se Spinnennetten ut to'n Deel backige Siede mit herstellen, de Indruck maken doot. Ofschoonst de ganze Familie ehren Naam vun düsse Netten her hett, de utseht, as Wagenröder, boot nich all Aarden Radnetten. Bolaspinnen in Australien weevt lüttje, backige Kogeln. Dor sitt Substanzen in, de Pheromone lieken doot. Dor lockt se de wecken Uhlen mit an. Annere Aarden boot Netten, de sünd nich regelmatig upboot. De Sekterspinnen (Zygiella) laat meist een Sekter in ehr Nett free. Aarden ut dat Geslecht Argiope (dor höört ok de Wöpsenspinne to) weevt en düütlich Zickzack-Muster in ehr Nett mit in. Dat gifft Geslechter mank de Familie, de leevt semi-sozial un billt Kolonien ut en paar Dusend Deerter. De ehre Netten gaht in'anner over. So maakt dat ok de Bruggenkrüüzspinne (Larinioides sclopetarius), de in Middeleuropa tohuse is. De
Wolfgang Ketterle (* 21. Oktober 1957 in Heidelbarg) is en düütsch Physiker, Hoochschoollehrer. Hüm wurr 2001 de Nobelpries för Physik tospraaken. Wolfgang Ketterle wurr 1957 as tweet vun dree Kinner boren un is in Eppelheim upwussen. Nah dat Abitur an dat Bunsen-Gymnasium in Heidelbarg fung he 1976 mit dat Physikstudium an de Ruprecht-Karls-Universität Heidelbarg an. Nah dat Vördiplom is he an de Technische Universität München wesselt. He hett dor de Richt Theoretische Physik inslahn un hett 1982 sien Diplomarbeit över de Spin-Relaxatschoon vun ungeordneten Materialien schreven, ansluutend wessel he an dat Max-Planck-Institut für Quantenoptik in Garching un de Ludwig-Maximilians-Universität in München to Herbert Walther un kreeg 1986 mit de Arbeit Spektroskopie am Heliumhydrid und am dreiatomigen Wasserstoff-Molekül sien Doktertitel. Nah sien Garchinger Tiet is Ketterle weer nah Heidelbarg torüchwesselt, um an den Lehrstohl vun Jürgen Wolfrum Ünnersöken an Verbrennungsmotoren dörtoführen. 1990 wessel he weer sien Arbeitsrebeet un he is nah Amerika översiedelt, um in de Grupp vun David E. Pritchard an Problemen vun de Laserkühlung to arbeiten. 1993 hett he sück den Physics Department vun dat Massachusetts Institute of Technology (MIT) anslooten un hett hüüd den John-D.-MacArthur-Lehrstohl för Physik inne. Wolfgang Ketterle weer van 1986 bit 2002 mit Gabriele Sauer
Carl Manner (* 18. Juli 1929 in Wien; † 19. April 2017 ok dor) weer en öösterrieksch Ünnernehmer. He weer Upsichtsraatsvörsitter vun de Josef Manner & Comp. AG, en Wiener Söötworenfabrik. Carl Manner hett sien Matura 1947 an dat Realgymnasium in Hernals mit Utteknung maakt. 1952 hett he sien Doktertitel in Mathematik un Physik an de Universität Wien kreegen un is een Johr later in dat Ünnernehmen insteegen. De Prokura kreeg Carl Manner 1959, in den Vörstand vun dat Ünnernehmen wurr he 1970 beropen. Van 1997 bit 2012 weer he Vörstandsdirekter, dornah bleev he Upsichtsraatspräsident. Sien Hööftinteresse gull immer dat Finanz- un Reeknungswesen. Carl Manner führ den glieknamigen Konzern in dart Generatschoon. 38 Johren lang weer he in den Vörstand vun dat Ünnernehmen tätig. 1999: Groot Sülvern Ehrenteeken för Verdeenste um de Republiek Öösterriek 2003: Tourismuspries vun de Wiener Wertschap för de johrteihntenlang Warf dör den Stephansdom up de Manner-Verpackungen. 2015: Groot Sülvern Ehrenteeken för Verdeenste um dat Land Wien Verena Kainrath: Carl Manner: „Wir haben keinen Diktator“. Interview. Up: derStandard.at, 24. Juli 2016. Verena Kainrath: [1] Carl Manner ist tot, derStandard.at van 19. April 2017, afropen an‘ 20. April 2017 Liste der Träger des Ehrenzeichens für Verdienste um die
Paul Greengard (* 11. Dezember 1925 in New York City; † 13. April 2019) weer en US-amerikaansch Biochemiker, Pharmakoloog un Neurobioloog. 2000 kreeg he gemeensam mit Arvid Carlsson ut Sweden un den Amerikaner Eric Richard Kandel den Nobelpries för Physiologie oder Medizin för hör Opdecken de Signalöverdragen in dat Nervensystem bedrapend. Paul Greengard hett 1953 sien Doktertitel in Baltimore an de Johns-Hopkins-Universität in dat Fack Biophysik maakt un ansluutend in England (London und Cambridge) up dat Rebeet vun de Biochemie arbeit. 1959 gung he an de Geigy-Forschungslaboratorien in Greenburgh (Ardsley/New York). 1968 wurr he as Perfesser an de Yale University, School of Medicine in New Haven beropen, up de he as Perfesser för Pharmakologie un Psychiatrie tätig wurr. 1983 kreeg he en Professur an de Rockefeller University in New York, wo he togliek de Leiden vun dat Labor för Molekularbiologie un Zelluläre Neurowetenschapen övernehm. In de Loop vun sien akademisch Loopbahn hett Greengard buterdem an dat Albert Einstein College of Medicine un an de Vanderbilt University forscht un lehrt. Greengard hett vör allen an de Signalöverdragen tüschen de Nervenzellen in dat Gehirn forscht, um de konkrete Vermittlung dör interzellulare Signalstoffe to ünnersöken. Dorbi hett he vör allen de Överdragen an
Arent (ok Arend, körter: Arnd un Arndt) is een plattdüütschen un hoochdüütschen Vörnaam for Jungs. Arent kümmt vun den olen düütschen Naamen Arnold (ok Arnoald, Arnwald un Arnbald/Arnbold) vun her. Achter düssen Naamen steekt de beiden germaanschen Wöör arn (dat heet Aadler) und waltan (dat heet regeern oder mächtig ween). De Naam bedutt denn so veel, as De mächtig is, as een Aadler oder De as een Aadler regeeren deit. Arent, Arnd un Arndt sünd korte Formen vun düssen olen Naamen. Bi de Plattdüütschen weer dat ganz begäng, lange Naams aftokörten. Vun düssen Vörnaam kaamt ok de plattdüütschen Tonaams Ahrend, Ahrens, Arens un Ahrends vun her. De bedüüt denn so veel, as : Ut Arent sien Familie oder ok Vun Arent sienen Hoff Arnd van Gropelinghe, Ridder un Senator in Bremen (†1304) List vun plattdüütsche Vörnaams Wofaken un woneem de Vörnaam in Düütschland vörkummt: Arent, Ahrend, Arnd, Arndt
Nückel betekent Nückel, Oort in de Gemeen Lox in’n Landkreis Cuxhoben, Neddersassen. Nückel is de Familiennaam von Johann Caspar Nückel (1753–1814), düütschen Jurist, Otto Nückel (1888–1955), düütschen Maler, Thomas Nückel (* 1962), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Goornkrüüzspinne (Araneus diadematus) is de Aart mank de Krüüzspinnen, de in Middeleuropa an’n meisten vorkamen deit. 2010 weer se Spinne vun dat Johr. De Goornkrüüzspinne is eenfack to erkennen an de hellen Plackens up dat Achterlief, de to en Krüüz tohopensett sünd. De Grundfarv vun de Spinne kann ganz verscheden ween. Se kann ehr Farv an dat Umto anpassen, je nadem, wie hell dat dor is. Se höört to de gröttsten Spinnen, de dat bi us geven deit. Dat Lief vun de Seken kann bit hen to 18 mm lang weern, bi de Heken sünd dat bi 10 mm. De Goornkrüüzspinne is in ganz Middeleuropa tohuse. Up’n Lanne is se faken antodrepen un jummers finnt se sik in ole Aaftwischen. In Föhrenwolden, Hoochmoor, Bökenwoold, an’n Wooldsuum un in Hegen un Knicken is se wat roorer, sunst gifft ehr dat allerwegens, man roor is se up Wischen un Ackers. In dat Siedland is se in de Struuk- un Kronenschicht to finnen. Je höger dat na’n Pol hengeiht, um so roorer kummt se in de Holarktis vor. Krüüzspinnen freet all Insekten, de se in ehre Netten fangen könnt. Ok gröttere Insekten, as Wöpsen, Mossimmen, Immen, Flegen, Bottervagels un ok Hoornimmen versmaht
Dit Woort hett noch annere Bedüden: kiek dorför ünner Nückel (Mehrdüdig Begreep). Nückel (hoochdüütsch Nückel) is en lütt Dörp in de Gemeen Lox in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Bexhöv. Ok en Deel von’n lüttjen Oort Dünenfähr hett mit to Nückel höört. De Oort liggt op de Wersermünner Geest. Dat Water ut dat Rebeed warrt över Gravens na de Rohr hen afföhrt, de an’n Noordrand von Nückel langsflütt. De Naveröörd sünd Schippdörp un Apeler in’n Noorden, Junkernhoos, Hosermöhlen un Sellst in’n Noordoosten, Donnern in’n Oosten, Bexhöv in’n Süüdoosten, Dünenfähr in’n Süden, Lox in’n Süüdwesten, Hogeworth in’n Westen un Wulsdörp un Suurheid in’n Noordwesten. Dat Dörp Nückel geiht trügg op dat Good Nückel, dat 1139 as Nucla toeerst in de Oorkunnen vörkummt. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Borggericht Oolluunbarg in de Huusvaagdie Oolluunbarg von dat Gericht Beverst tohöört un denn von 1851 bet 1859 to dat Amt Beverst.
Leland Harrison „Lee“ Hartwell (* 30. Oktober 1939 in Los Angeles), Biochemiker un Krebsforscher, weer Direkter vun dat Fred Hutchinson Cancer Research Center an de University of Washington in Seattle. 2001 kreeg he gemeensam mit Richard Timothy Hunt und Paul Maxime Nurse den Nobelpries för Physiologie oder Medizin, för dat Opdecken vun maatgevend Regulatoren för den Afloop vun de Zelldeelen. Hartwell wies all as Kind leevhaft Interesse an Biologie, verbunnen mit dat Verlangen nah gründlich Verständnis vun de beobacht Phänomene. As eerst in sien Familie fung he en Studium an, tonächst in Physik, is denn aber bald to de Biologie wesselt. Nah den Afsluss an dat California Institute of Technology is he to dat Massachusetts Institute of Technology an dat Institut von Boris Magasanik wesselt, wo he 1964 sien Doktertitel maaken dee. Sien Promotschonsthema weer: "Studies on the induction of histidase in Bacillus subtilis". Nah wiederen Forschungsarbeiten an dat Salk Institute for Biological Studies wessel he 1965 up en Assistenzprofessur an de University of California, Irvine un 1968 an de University of Washington in Seattle, wo he 1973 Perfesser för Genetik wurr. Van 1997 bit 2010 weer he dor Direkter vun dat Fred Hutchinson Cancer Research Center. Hartwell hett sück
De Schoosters (Opiliones), ok Snieders, langbeent Spinnen un Weverspinnen nömmt, um Basbeek umto ok woll Basbeekers, sünd en Ornen mank de Spinnen (Arachnida). Up de ganze Welt gifft dat bi 6.600 Aarden. Ehr Lief is twuschen 2 un 22 Millimeters lang. Dat gift Aarden, de laat as Mieten, man ok de bekannten langbeenten Aarden höört dorto. De gröttsten Schoosters sünd Trogulus torosus (Familie: Trogulidae) mit en Längde vun 22 mm over’t Lief, un Mitobates stygnoides mit man bloß 6 Millimeters Längde over’t Lief, man mit 160 mm lange Been. In Middeleuropa gifft dat en Reeg vun Aarden, de sünd tominnst regional in Gefohr, uttostarven. Sunnerlich mit de Grote Beverspinne weert de Schoosters, vunwegen de langen dünnen Been, faken dör’nanner brocht. Man vun all Weevspinnen verscheelt se sik sunnerlich dorin, datt Vör- un Achterlief tosamenwussen sünd. Dat Achterlief is dor in allerhand Le‘e bi updeelt. Schoosters hefft keen Spinndrüsen un ok keen Giftdrüsen an sik, man bi jem is en Stinkdrüüs utbillt, wo se normolerwiese giftige Substanzen mit afgeven könnt. Gegen de Weevspinnen over hefft se en Penis un dor en echt Geslechtsorgan mit. Bi all Schoosters gifft dat Stinkdrüsen. Ehre Göter sünd meist vörn an’n Ruggen, man nich bi all
Schooster betekent Schooster, Lüde, de as Schohmaker togange sünd, Schoosters, Deerter, de to de Spinnen torekent weert, Langbeenmuggen, Insekten mit lange Been. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Berend (ok Berent un Behrent) is een plattdüütschen Vörnaam for Jungs. Berend kummt vun den olen düütschen Naamen Bernhard vun her. Dor steekt de beiden germaanschen Wöör Pero (dat heet Boor) un harti (dat heet stark oder hart) in. De Naam Bernhard bedutt denn so wat, as De so stark is, as een Boor oder Stark as een Boor. Berend is de korte Form vun den Naamen Bernhard. Ut düssen Vörnaam Berend sünd mit de Tiet allerhand plattdüütsche Tonaams wurrn, as Behrens, Behrent, Berenzen usw. De bedüüt all sowat, as Ut Berend siene Familie oder ok Vun Berend sienen Hoff List vun plattdüütsche Vörnaams Wofaken un woneem de Vörnaam in Düütschland vörkummt: Berend, Berent, Behrent
Basbeekers betekent Lüde, de in Basbeek wahnt oder de dor herkaamt, Schoosters, Deerter, de to de Spinnen torekent weert. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Good Nückel (hoochdüütsch Gut Nückel) weer en Eddelgood in dat Dörp Nückel (vondaag Gemeen Lox in’n Landkreis Cuxhoben, Neddersassen). Dat Good Nückel kummt 1139 as Nucla toeerst in de Oorkunnen vör. Ut en Oorkunn von 1346 weet wi, dat dat Good in düsse Tied en Knappen Engelbert von Rode tohöört hett, de sien Swager, den Greev von Stotel, toseggt, dat he op sien Slott Nückel keen Bargfreed boot. 1586 hebbt Detlev von der Hude un Cassen von Brobargen dat Good köfft un twüschen sik opdeelt. De ole Borg weer do al verfullen un dorüm hebbt sik von der Hude un von Brobargen egene, ne’e Goodshüüs boot. Detlev von der Hude hett sien Goodshuus 1586 boot un Cassen von Brobargen 1616. Na korte Tied hett Claus Bernhard Quiter dat brobargensche Good köfft un al 1621 wedder verköfft an Parm Drewes. 1625 hett dat denn Jacob Tengnagel köfft. Von em hett dat Good Maria von Roon, borene Cabliau, övernahmen, de ut Holland stammen dee. Na ehren Dood hett en Armenhuus in Amsterdam dat Good arvt, dat dat Good denn aver in en Aukschoon verköfft hett. De Köper weer 1689 de Landraad Christoph von Lütcken. Von Lütcken hett later tosätzlich ok dat
Adelst (hoochdüütsch Adelstedt) is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst höört de Oort to de polietsche Oortschop Stubben. De Oort warrt vondaag aver kuum noch as egen Oort wohrnahmen. In’e Regel warrt he to Stubben torekent. De Oort liggt op de Oosterholter Geest. Dat Water ut dat Rebeed flütt in’n Noorden över’n Wellener Beek na de Luun hen af un in’n Süüdwesten na’n Billerbeek. De Naveröörd weren Deelbrügg in’n Noorden, Beverstermöhlen un Beverst in’n Noordoosten, Wellen in’n Oosten, Bruunshusen in’n Süüdoosten, Hassbüttel un Bokel in’n Süüdwesten, Stubben in’n Westen un Huh in’n Noordwesten. Adelst weer jümmer en temlich lütten Oort. Eerst nadem 1862 de Bahnlien Bremen–Bremerhoben boot un bi’n Hoff Stubben en Bahnhoff anleggt worrn is, de ok för Beverst mit dor ween schull, is Adelst bilütten wussen un jümmer mehr Lüüd hebbt sik dor in de Neegd von’n Bahnhoff ansiedelt. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in